EkBass/fiwiki-20250220-pages-articles huggingface dataset:
Virhekatastrofi

Virhekatastrofilla () tarkoitetaan prosessia, jossa pieneen populaatioon keräytyy haitallisia mutaatioita, jotka johtavat kelpoisuuden laskuun, joka johtaa populaation koon pienenemiseen. Tämä johtaa kehään, joka johtaa lopulta sukupuuttoon. Virhekatastrofin käsitettä laajensi muun muassa Manfred Eigen, joka täydensi virhekatastrofia muun muassa luonnonvalinnan vaikutuksella; tätä usean eri tekijän vaikutusta suhteessa sukupuuttoon kutsutaan englanniksi nimityksellä error catastrophe. Mitä tehokkaampi valintapaine on, sitä enemmän se lisää informaatiota, ja sitä enemmän se myös kestää mutaatioita. Jos valintapaine ei riitä karsimaan haitallisia mutaatioita hyvien kustannuksella, on populaatio ylittänyt virhekatastrofirajan, ja informaatiota tuhoutuu. Jos valintapaine taas riittää karsimaan haitalliset mutaatiot, ei virhekatastrofiin jouduta, ja informaation määrä on kasvava. Eigenin laskelmien mukaan nopeinta informaation kasvu on juuri ennen kuin mutaatiotaajuus johtaa virhekatastrofiin. Eigen osoitti myös, että virhekatastrofin raja on sitä matalampi, mitä suurempi informaatiomäärä on kyseessä; toisin sanoen enemmän informaatiota sisältävät eliöt tuhoutuvat pienemmässä mutaatiopaineessa. Eigenin laskelmien mukaan myös suuret populaatiot ja erilaiset mutaatioiden korjausmenetelmät ja redundanssi eli virheenkesto nostavat virhekatastrofirajaa ylemmäs. ==Kirjallisuutta== * W. Gabriel, M. Lynch, and R. Burger (1993). Muller's Ratchet and mutational meltdowns. Evolution 47:1744-1757. * M. Lynch, R. Burger, D. Butcher, and W. Gabriel (1993). The mutational meltdown in asexual populations. J. Hered. 84:339-344. * M. Lynch and W. Gabriel (1990). Mutation load and the survival of small populations. Evolution 44:1725-1737. * M. Lynch, J. Conery, and R. Burger (1995) Mutational meltdowns in sexual populations. Evolution 49:1067-1080. ==Aiheesta muualla== *Error catastrophe and antiviral strategy *Applications of error catastrophe to the persistence of GM crops *The Orgel's Error Catastrophe Theory of Aging and Longevity *Examining the the of error catastrophe Luokka:Evoluutio en:mutational meltdown
Big Brother Recordings

Big Brother Recordings on brittiläinen levy-yhtiö. Yhtiön perusti Noel Gallagher vuonna 2000 Oasisin ja Creation Recordsin sopimuksen päätyttyä. Big Brother Recordings julkaiseekin lähinnä rockyhtye Oasisin singlejä, albumeita ja DVD:tä. Ainoat ei Oasis julkaisut yhtiöllä ovat Happy Mondays yhtyeen single Playground Superstar ja Goal! elokuvan soundtrack. Vuonna 2001 Noel Gallagher perusti vielä Sour Mash levymerkin jolle kiinnitti Proud Mary ja Shack yhtyeet. Oasis on käynyt neuvotteluita Sony BMG:n kanssa ostaakseen täydet oikeudet Oasis kataloogiin. Heinäkuussa 2008 Big Brother Recordings solmi Pohjois-Amerikan kattavan jakelusopimuksen Warner Bros Records kanssa, levyt julkaistaan WB:n Reprise Records labelilla. Skandinaviassa yhtiön julkaisut jakelee Bonnier Amigo Music Group. ==Lista Julkaisuista== RKID 001 - Go Let It Out RKID 002 - Standing On The Shoulder Of Giants RKID 003 - Who Feels Love? RKID 004 - Sunday Morning Call RKID 005 - Familiar To Millions RKID 006 - Definitely Maybe * RKID 007 - (What's The Story) Morning Glory? * RKID 008 - Be Here Now * RKID 009 - The Masterplan * RKID 010 - Supersonic * RKID 011 - Shakermaker * RKID 012 - Live Forever * RKID 013 - Cigarettes & Alcohol * RKID 014 - Whatever * RKID 015 - Some Might Say * RKID 016 - Roll With It * RKID 017 - Wonderwall * RKID 018 - Don't Look Back In Anger * RKID 019 - D'You Know What I Mean? * RKID 020 - Stand by Me * RKID 021 - All Around The World * RKID 022 - Live By The Sea * RKID 023 - The Hindu Times RKID 024 - Stop Crying Your Heart Out RKID 025 - Heathen Chemistry RKID 026 - Little by Little / She is Love RKID 027 - Songbird RKID 028 - Can Y'see It Now? (I Can See It Now!!) ** RKID 029 - Lyla RKID 030 - Don't Believe The Truth RKID 031 - The Importance of Being Idle RKID 032 - Let There Be Love RKID 033 - Goal! (OST) RKID 034 - Playground Superstar (Happy Mondays single) RKID 035 - Champagne Supernova (Lynchmob Beats Mix) ** RKID 036 - Stop The Clocks RKID 037 - Stop the Clocks (EP) RKID 038 - Lord Don't Slow Me Down (Tour Documentary) RKID 038X - Lord Don't Slow Me Down (Tour Documentary, 2-Disc version including 2005 concert) RKID 039 - Lord Don't Slow Me Down (Kappale)** RKID 050 - Falling Down (Chemical Brothers Remix) ** RKID 051 - Dig Out Your Soul RKID 052 - The Shock of the Lightning RKIDNMECD1 - Dig Out Your Soul Songbook ** RKID1NIL - The Meaning of Soul ** * * Uudelleenjulkaisu, Oasisin Creation Recordsin aikaista materiaalia. * ** Promootiojulkaisu. Luokka:Brittiläiset levy-yhtiöt Luokka:Oasis
Passion and Warfare

Passion and Warfare on kitaristi Steve Vain vuonna 1990 julkaistu instrumentaalialbumi. Se on myynyt Yhdysvalloissa kaksinkertaista platinaa. Ilmestyessään se sai kriitikoilta hyvät arvostelut ja sitä pidetään edelleen yhtenä instrumentaalirockin merkkiteoksista. Monet myös pitävät sitä kaikkien aikojen kitaralevynä. Levyllä ei ole sanoituksia, mutta jokaiseen kappaleeseen liittyy Steve Vain kirjoittama runo. Levyllä esiintyy myös muutamia ääninäyttelijöitä, muun muassa David Coverdale. == Kappaleet == # # # # # # # # # # # # # # == Lähteet == Luokka:Steve Vain albumit Luokka:Vuoden 1990 albumit
Nitro

Nitro tarkoittaa seuraavia asioita: * "nitro", puhekielinen ilmaisu nitroglyseriinille * nitroryhmä, orgaanisessa kemiassa -NO2-ryhmän nimi * Nitro, yhdysvaltalainen 1980-luvulla perustettu yhtye * Nitro, sarjakuvahahmo * Johnny Nitro, yhdysvaltalainen showpainija * Nitro, lumilauta- ja varustemerkki.
Par

Par tai PAR voi tarkoittaa seuraavia: * ihannetulos par golfissa * Passive Autocatalytic Recombiner, vetyrekombinaattori, laite, joka poistaa vetyä ydinvoimalan suojarakennuksesta onnettomuuden aikana * Paraguayn maatunnus (KOK ja FIFA) * paremmin, lyhenne par. == Lähteet ==
Computerwelt

Computerwelt () on vuonna 1981 julkaistu Kraftwerkin albumi. Albumin keskeisenä teemana on tietokoneiden merkityksen lisääntyminen maailmassa. Englanninkielinen versio albumin nimikappaleesta sisältää noin puolet vähemmän sanoituksia kuin saksankielinen, ja siksi se menettää suurimman osan sanomastaan. Albumin viimeisen kappaleen nimi on sanaleikki sloganista "It's more fun to compete", jonka saattoi nähdä aikakautensa flipperi-koneissa. Computerwelt on edeltäjiensä tapaan hyvin merkittävä mutta jäi kuitenkin yhtyeen viimeiseksi varauksettomat kehut saaneeksi albumiksi. Coldplay lainasi "Computer Love" -kappaleen syntetisaattorimelodiaa kappaleessaan "Talk" albumillaan X&Y.; "Numbers"-kappaleen rytmiä on käyttänyt muun muassa hip hop -artisti Afrika Bambaataa kappaleessaan "Planet Rock". Pitchfork Media on valinnut Computerweltin 1980-luvun 44. parhaaksi albumiksi.Top 100 Albums of the 1980s. Pitchfork.com Slant-lehti sijoitti albumin sadan parhaan 1980-luvun albumin listalla sijalle 25.Best Albums of the 1980s. Slant magazine Vuonna 2012 Rolling Stone -lehti nimesi albumin kaikkien aikojen 10. parhaaksi elektronisen tanssimusiikin (EDM) albumiksi.30 Greatest EDM Albums. Rolling Stone == Kappaleet == == Laitteisto == Computerweltillä käytettiin muun muassa seuraavia laitteita: *Sequential Circuits Prophet 5 *Moog Polymoog *Moog Minimoog *Dübreq Stylophone *Mattel BeeGees rhythm machineBeeGees rhythm machine *Roland MC8 Microcomposer -sekvensseri *Friendchip "Mr Lab" -yksikkö *Matten & Wiechersin custom-valmistettuja sekvenssereitä *Texas Instruments "Speak & Spell" -puhelelu *Casio FX-501P ohjelmoitava laskin ==Lähteet== == Aiheesta muualla == * Luokka:Vuoden 1981 albumit Luokka:Kraftwerkin albumit Luokka:Konseptialbumit
Sardinianpika

SardinianpikaMaailman luonto: Nisäkkäät. Weilin+Göös, 1998–1999. eli sardinianpiiskujänis (Prolagus sardus) kuuluu jäniseläinten lahkon sukupuuttoon kuolleeseen Prolagidae-heimoon. Sardinianpika oli ainoa historiallisena aikana elänyt laji heimossa ja sen Prolagus-suvussa. "Korsikanpika" (Prolagus corsicanus) katsotaan nykyään olleen virheellisesti määritelty sen lajiseksi. Sardinianpika eli luonnonvaraisena Välimeren saarilla Sardiniassa ja Korsikassa. Se kuitenkin hävisi 1700–1800-lukujen vaihteessa. Varhaiset sardinialaiset kirjailijat kuvailivat sitä hännättömäksi jättiläiskaniksi ja sen uskotaan olleen muinaisen sardinialaisen Nuragici- kansan suurta herkkua. Jotkut uskovat, että sardinianpikoja elää yhä Sardinian "villissä" sisämaassa, ja toiset taas uskovat sen kadonneen jo paljon tieteellisesti arvioitua aiemmin. Tästä pikasta on ajoittaisia havaintoja, mutta yhtäkään niistä ei ole pystytty varmentamaan. == Lähteet == Luokka:Jäniseläimet Luokka:Sukupuuttoon kuolleet nisäkkäät
Pahuus (elokuva)

Pahuus (Ondskan) on Mikael Håfströmin ohjaama ruotsalainen draamaelokuva vuodelta 2003. Se perustuu Jan Guilloun vuonna 1981 julkaistuun omaelämänkerralliseen kirjaan Ondskan, joka kertoo kirjailijan nuoruudesta. Elokuva sijoittuu vuoden 1959 Ruotsiin, jossa päähenkilö Erik Ponti käy sisäoppilaitosta, jonka kuri on kova. Elokuvan teemana on väkivalta. Pahuus oli pääosaesittäjä Andreas Wilsonin ensimmäinen elokuvarooli. Hänet valittiin Erikin rooliin 120 hakijan joukosta. Elokuva sai Oscar-ehdokkuuden vuonna 2004 parhaasta vieraskielisestä elokuvasta. Elokuva on ollut arvostelumenestys kriitikoiden keskuudessa ja se saavutti ensi-iltaviikonloppunaan 108 000 katsojaa Ruotsissa. ==Juoni== Erik (Wilson) on väkivaltainen nuori, jonka vihaa ruokkii väkivaltainen isäpuoli. Erikin äiti lähettää Erikin sisäoppilaitos Stjärnsbergiin viimeisenä mahdollisuutena päästä lukioon. Sisäoppilaitoksessa kuria pitävät vanhemmat opiskelijaneuvoston oppilaat, jotka simputtavat jopa väkivalloin nuorempia oppilaita. Erikin henkinen kärsivällisyys ja fyysinen kestävyys ovat koetuksella. Pierre, Erikin huonekaveri yrittää auttaa häntä mutta samalla joutuu itse myöhemmin katumaan tekojaan. Koulussa vallitsee väkivallan voima, ja sitä käytetään kursailematta "toverikasvatuksen" nimissä. Toverikasvatus on nuorempien oppilaiden opettaminen tavoille väkivaltaa käyttäen ja sillä uhaten. Toverikasvatukseen kuuluu vanhempien oppilaiden tehtävien täyttämistä, muun muassa kenkien kiillottamista ja kioskilla asioimista vanhempien oppilaiden puolesta. Korkeimmalla koulun arvostuksessa ovat koulun vanhimmat oppilaat – lukion neljäsluokkalaiset – sekä neuvosto, jota verrataan oikeudenkäyntiin ja tuomioistuimeen. ==Näyttelijät== == Lähteet == == Aiheesta muualla == * * Luokka:Ruotsalaiset romaaneihin perustuvat elokuvat Luokka:Vuoden 2003 ruotsalaiset elokuvat Luokka:Ruotsalaiset draamaelokuvat Luokka:Mikael Håfströmin ohjaamat elokuvat
Kukkakauppa

Kukkakauppa on kasveihin erikoistunut kauppa, jossa myydään muun muassa leikkokukkia, ruukkukasveja ja kasvinhoitotarvikkeita. Lisäksi useimmat kukkakaupat tarjoavat sidontaa, jolloin niistä on mahdollisuus saada kukkakimppuja, asetelmia, suruvihkoja sekä muita alan töitä. Monet kukkakaupat ovat laajentaneet toimintaansa myös hautauspalveluihin. Kukkakauppoja on Suomessa noin 2 000.Raija Nikkilä-Kiiski: Kukkakauppa odottaa juhannusta. Aamuposti 12.2.2009. Tosin jo yli puolet kukkaostoksista tehdään muualta kuin kukkakaupoista eli esimerkiksi marketeista, rautakaupoista tai ruokakaupoista. Kukkien myynnissä suurimmat sesongit ovat joulu ja kevät.Marjukka Liiten: Kukkakaupassa sesongit alkavat yhä aikaisemmin Helsingin Sanomat 23.1.2002. Sesonkien alkaminen on varhaistunut asiakkaiden asenteiden ja EU:n aiheuttaman tuonnin vapautumisen myötä, nyt kasveja eri puolilta maailmaa on saatavilla ympäri vuoden. ==Lähteet== ==Aiheesta muualla== * Suomen kukkakauppiasliitto * Luokka:Kauppa
Andrés Segovia

Andrés Torres Segovia (21. helmikuuta 1893 Linares, Andalusia – 3. kesäkuuta 1987 Madrid) oli espanjalainen kitaristi. Häntä on yleisesti pidetty nykyaikaisen klassisen kitaran soiton isänä. Segovia opiskeli teini-ikäisenä kitaransoittoa Granadassa Alhambran palatsin ympäristössä. Madridissa pitämässään ensimmäisessä ammattimaisessa konsertissa hän soitti Francisco Tárregan kitarasovituksia ja omia sovituksiaan muun muassa Bachin sävellyksistä. Hänen kitaransoittotyylinsä erosi Tárregasta ja tämän seuraajista: siinä missä Tárrega oli soittanut vain sormenpäillä, Segovia soitti sekä sormenpäillä että kynsillä. Hänen toteutuneena päämääränään oli tehdä kitarasta soitin, jota opiskeltaisiin kautta maailman pianon ja viulun tavoin klassisen musiikin soittimena. Ensikiertue Yhdysvalloissa 1928 inspiroi brasilialaisen Heitor Villa-Lobosin säveltämään teoksen Kaksitoista etydiä (Douze études, 1929), jonka Villa-Lobos myös omisti Segovialle. Luokka:Espanjalaiset kitaristit Luokka:Grammy-palkinnon saajat Luokka:Vuonna 1893 syntyneet Luokka:Vuonna 1987 kuolleet
WrestleMania XX

WrestleMania XX oli 20. perättäinen World Wrestling Entertainmentin WrestleMania-tapahtuma. Se pidettiin 14.4.2004 Madison Square Gardenissa, New Yorkissa. == Tulokset == *John Cena voitti The Big Show’n ja voitti United States mestaruuden. (9:14) *Rob Van Dam ja Booker T voittivat tiimit Garrison Caden ja Mark Jindrakin, The Dudley Boyzin (Bubba Ray & D-Von) ja La Résistance (Rene Dupree ja Rob Conway) Fatal Fourway Tag Team ottelussa ja säilytti World Tag Team mestaruuden. (7:51) **Rob Van Dam voitti Rob Conwayn. *Christian voitti Chris Jerichon (14:52) *Evolution (Randy Orton, Batista ja Ric Flair) voittivat The Rock 'N Sock Connectionin (The Rock ja Mick Foley) (17:03) **Randy Orton voitti Mick Foleyn. *Torrie Wilson ja Sable voittivat Stacy Kieblerin ja Miss Jackien Playboy Evening Gown ottelussa. (2:33) **Torrie Wilson voitti Miss Jackien. *Chavo Guerrero voitti Cruiserweight Open -ottelun ja säilytti WWE Cruiserweight -mestaruuden. (10:28) **Ultimo Dragon voitti Shannon Mooren. (1:18) **Jamie Noble pisti Último Dragónin luovuttamaan. (2:14) **Jamie Noble voitti Funakin. (2:23) **Jamie Noble voitti Nunzion uloslaskulla. (4:21) **Billy Kidman voitti Jamie Noblen. (6:06) **Rey Mysterio voitti Billy Kidmanin. (7:22) **Rey Mysterio voitti Tajirin. (8:37) **Rey Mysterio voitti Akion forfeitilla. (8:37) **Chavo Guerrero voitti Rey Mysterion Chavo Guerrero Sr:n avustuksella. (10:28) *Goldberg voitti Brock Lesnarin (erikoistuomari: Stone Cold Steve Austin) (13:42) *Rikishi ja Scotty 2 Hotty voittivat tiimit The World's Greatest Tag Team (Charlie Haas ja Shelton Benjamin), The Basham Brothers (Danny ja Doug) sekä The APA (Bradshaw ja Faarooq) ja säilytti WWE tag team -mestaruuden. (6:01) **Rikishi voitti Dannyn. *Victoria voitti Molly Hollyn Hair vs. Hair ottelussa ja säilytti WWE:n naisten mestaruuden. (4:53) *Eddie Guerrero voitti Kurt Anglen ja säilytti WWE mestaruuden. (21:32) *The Undertaker voitti Kanen. (7:45) *Chris Benoit pisti Triple H:n luovuttamaan Criple Cross Facella Triple Threat -ottelussa, jossa mukana oli myös Shawn Michaels, ja voitti World Heavyweight -mestaruuden. (24:47) Luokka:Showpaini
Aleksandr Mištšuk

Aleksandr Aleksandrovitš Mištšuk (, s. 22. huhtikuuta 1977 Moskova, Venäjän SFNT, Neuvostoliitto) on entinen venäläinen jalkapalloilija. Hän oli pelipaikaltaan maalivahti. Mištšuk on edustanut Venäjällä Dynamo Moskovaa ja Anži Mahatškalaa sekä Suomessa Atlantista, Allianssia ja TP-47:ää.Aleksandr Mishtshuk Atlantis FC. Viitattu 27.12.2007. Veikkausliigassa hän pelasi kausina 2001–2004 yhteensä 68 ottelua.Hall of Fame Veikkausliiga. Viitattu 27.12.2007. Vuonna 2001 hän voitti Atlantiksessa Suomen cupin.Finland Cup 2001 RSSSF. Viitattu 27.12.2007. 24\. syyskuuta 2006 Rovaniemen Palloseuraa vastaan pelatun Ykkösen ottelun jälkeen Mištšuk joutui lahjusepäilyjen kohteeksi, sillä hän päästi epäilyttävän helposti rovaniemeläisjoukkueen 2–0-maalin. Sittemmin hänet otettiin vaihtoon ja Atlantis nousi tasoihin. Brittiläisessä Betfair-vedonlyöntitoimistossa ottelua oli pelattu yli 300 000 euron edestä ja lähes 98 prosenttia vedoista oli RoPSin puolesta. Ottelun jälkeen Mištšuk talletti pankkitililleen 1 500 euroa, jonka hän kertoi saaneensa harjoittamastaan urheiluvälinemyynnistä.Maalivahti Mishchukille vaaditaan ehdollista lahjuksista MTV3 Internet. Viitattu 27.12.2007. Mištšuk sai syytteen lahjusten ottamisesta ja hänet tuomittiin 18. joulukuuta 2007 Helsingin käräjäoikeudessa neljän kuukauden ehdolliseen vankeuteen sekä korvaamaan valtiolle saamansa taloudellinen hyöty.Ex-maalivahti Mishchukille ehdollista vankeutta MTV3 Internet. Viitattu 27.12.2007. == Lähteet == Luokka:Venäläiset jalkapallomaalivahdit Luokka:Jalkapallon Suomen Cupin mestarit Luokka:Vuonna 1977 syntyneet Luokka:Elävät henkilöt
Mauro Ramos

Mauro Ramos (oik. Mauro Ramos de Oliveira, 30. elokuuta 1930 Poços de Caldas – 18. syyskuuta 2002) oli brasilialainen jalkapalloilija. Hän pelasi keskikenttämiehenä São Paulossa ja Santosissa ja edusti Brasilian maajoukkueessa vuoden 1954, 1958 ja 1962 maailmanmestaruuskisoissa. Vuonna 1962 hän oli joukkueen kapteeni. == Seurat == * 1947: Sanjoanense * 1948–1959: São Paulo Futebol Clube * 1960–1966: Santos Futebol Clube == Saavutukset == === Maajoukkueessa === * Kaksi maailmanmestaruutta: 1958 ja 1962 * Copa Américan voitto: 1949 === Seurajoukkueissa === * Yhdeksän São Paulon osavaltionmestaruutta: 1948, 1949, 1953, 1957, 1960, 1961, 1962, 1964 ja 1965. * Kaksi Copa Libertadores -mestaruutta: 1962 ja 1963. * Kaksi Intercontinental Cup -mestaruutta: 1962 ja 1963. * Copa do Brasilin voitto: 1961, 1962, 1963, 1964 ja 1965 Santosissa. * Rio - São Paulon -turnaus: 1959 São Paulo F.C:n kanssa ja 1963, 1964 ja 1966 Santosissa. * Roca Cup 1963 Santosissa * Rio Branco Cup 1950 São Paulossa == Lähteet == Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1930 syntyneet Luokka:Vuonna 2002 kuolleet
Vidjajevo

Vidjajevo (, aikaisemmin Uritsa, ) on suljettu asuinalue Murmanskin alueella Venäjällä. Vidjajevo on samannimisen kaupunkipiirikunnan (Городской округ ЗАТО п. Видяево) keskus ja ainoa taajama, mutta se ei itse ole kaupunki. Asukkaita kaupunkipiirikunnassa oli vuoden 2010 väestönlaskennan mukaan 5 771. Vidjajevon asutuskeskus palvelee samannimistä sukellusvenetukikohtaa, joka sijaitsee kahdessa erillisessä osassa, välittömästi taajaman koillispuolella Uuravuonon rannalla sekä Auravuonon perukassa noin 6 km taajamasta pohjoiseen. Vidjajevo rajoittuu lännessä Zaozjorskin suljettuun kaupunkipiirikuntaan, muuten sitä ympäröi Kuolan piirin Uuran maalaiskunta. ==Historia== Uritsan kylä sai nimensä Uritsajoesta ja tämä puolestaan laskupaikastaan Uuravuonosta (Ura guba); nimi on saamelaista kantaa. Taajama perustettiin vuonna 1958. 1960-luvulla paikkakunnalla toimi dieselkäyttöisten sukellusveneiden telakka ja vuodesta 1979 myös ydinsukellusveneiden. Uritsa-nimi vaihdettiin Vidjajevoksi vuonna 1964 sukellusvene Štš-421:n päällikön kapteeniluutnantti Fjodor Vidjajevin muistoksi, joka menehtyi Barentsinmerellä toisessa maailmansodassa. 1980-luvulla Auravuono (Ara guba) oli yksi Neuvostoliiton tärkeimmistä sukellusvenesatamista ja palveli kaikkia kolmea sukellusvenesukupolvea dieselkäyttöisistä ydinkäyttöisiin. Nykyisin telakan merkitys on vähentynyt; jäljellä ovat vain Akula, Sierra ja Oscar-II -luokat. Lisäksi Auravuonon tukikohtaan on varastoitu käytöstä poistettuja ydinreaktoreita ja ydinjätettä. Vidjajevo oli myös vuonna 2000 Barentsinmerellä uponneen K-141 Kurskin kotisatama. ==Lähteet== == Aiheesta muualla == *Vidjajevo Murmanskin aluehallinnon sivulla (mm. kartta) *Vidjajevon virallinen sivusto Luokka:Venäjän suljetut alueet Luokka:Murmanskin alueen kaupunkityyppiset taajamat
Ibrahim Afellay

Ibrahim Afellay () (s. 2. huhtikuuta 1986 Utrecht) on alankomaalainen marokkolaiset sukujuuret omaava jalkapalloilija. Hänen pelipaikkansa on keskikenttäpelaaja. Afellay on pituudeltaan 184 senttiä. Afellay pelasi nuoresta asti PSV:ssä. Debyyttinsä edustusjoukkueessa hän teki helmikuussa 2004 Alankomaiden cupin ottelussa NAC Bredaa vastaan. Kaudella 2005–2006 Afellay murtautui lopullisesti PSV:n kokoonpanoon monen runkopelaajan (mm. keskikenttäpelaajat Johann Vogel ja Mark van Bommel) lähdettyä joukkueesta. Afellay pelasi kauden aikana 23 liigaottelua ja teki kaksi maalia. Afellay siirtyi tammikuussa 2011 Espanjan liigaan FC Barcelonan riveihin. Sittemmin hän on pelannut saksalaisseura Schalke 04:ssä, kreikkalaisessa Olympiakosissa ja englantilaisseura Stoke Cityssä, jossa hän kärsi useista loukkaantumisista. Kesällä 2019 hän palasi PSV Eindhoveniin. Afellay pelasi Alankomaiden maajoukkueessa ensimmäisen kerran maaliskuussa 2007 EM-karsintaottelussa Sloveniaa vastaan. Hän pelasi kolme ottelua EM-kilpailuissa 2008, kolme ottelua MM-kilpailuissa 2010 ja kolme ottelua EM-kilpailuissa 2012. Kaikkiaan hän pelasi 53 maaottelua ja teki niissä seitsemän maalia, joista neljä EM- karsinnoissa ja kolme ystävyysotteluissa. == Saavutukset == === PSV Eindhoven === * Eredivisien voitto: (4) 2004–2005, 2005–2006, 2006–2007 ja 2007–2008 * KNVB-cupin voitto: 2004–2005 * Alankomaiden supercupin voitto: 2008 === FC Barcelona === * Primera Divisiónin voitto: 2010–2011 * Mestarien liigan voitto: 2010–2011 * Supercopa de Españan voitto: 2011 === Olympiakos === * Kreikan Superliigan voitto: 2014–2015 == Lähteet == == Aiheesta muualla == Luokka:Alankomaalaiset jalkapalloilijat Luokka:Vuonna 1986 syntyneet Luokka:Elävät henkilöt
Henry Czerny

Henry Czerny (s. 8. helmikuuta 1959 Toronto, Ontario, Kanada) on kanadalainen näyttelijä, joka syntyi puolalaiseen perheeseen Torontossa. Hänellä oli tunnettuja rooleja elokuvissa Isku Kolumbiaan (1994), Vaarallinen tehtävä (1996) ja Jäämyrsky (1997). Vuonna 2006 Czerny esiintyi komediassa Vaaleanpunainen pantteri, jossa hänen roolinsa on ”Yuri, valmentaja joka valmentaa”. Hän on näytellyt myös televisiossa. Hän on esittänyt muun muassa Thomas Howardia, Norfolkin 3. herttuaa sarjassa Tudors ja Conrad Graysonia sarjassa Kosto. == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1959 syntyneet Luokka:Elävät henkilöt
Ulkopolitiikka (lehti)

Ulkopolitiikka on vuonna 1961 perustettu sitoutumaton kansainvälisiin suhteisiin erikoistunut lehti, jota julkaisee Ulkopoliittinen instituutti. Neljä kertaa vuodessa ilmestyvä lehti syventää kansainvälisestä politiikasta, taloudesta ja ilmiöistä käytävää keskustelua Suomessa. Ulkopolitiikka julkaisee kotimaisten ja ulkomaisten asiantuntijoiden haastatteluja, pitkiä artikkeleita ajankohtaisista ilmiöistä, kolumneja ja kommentteja sekä uutisjuttuja. Lehden kirja-arviot tarjoavat mahdollisuuden seurata kansainvälisen politiikan uusinta ulkomaista kirjallisuutta. Lehden internetsivuilla on sähköisessä arkistossa vapaasti käytettävissä osa vanhempien lehtien artikkeleista. UP-lehden voi tilata tai ostaa irtonumeroita myös sähköisenä näköislehtenä Lehtiluukusta. Lehti sai kunniamaininnan Vuoden laatulehti 2008 -kilpailussa, jonka järjestivät kulttuuri-, mielipide- ja tiedelehtien liitto Kultti ry sekä Akateeminen kirjakauppa. Vuonna 2012 lehti jakoi palkinnon musiikkilehti Basson kanssa. Lehteä julkaisi aluksi Paasikivi- seura. Varojen puutteessa lehti lakkasi ilmestymästä vuonna 1968. Vuonna 1971 sitä alkoi julkaista Ulkopoliittinen instituutti. == Päätoimittajia == * Eino S. Repo * Jan-Magnus Jansson * Jaakko Blomberg * Jaakko Iloniemi * Jaakko Kalela * Tapani Vaahtoranta * Teija Tiilikainen * Mika Aaltola == Lähteet == * == Aiheesta muualla == * Ulkopolitiikka Luokka:Aikakauskirjat Luokka:Suomalaiset yhteiskunnalliset lehdet Luokka:Kansainvälinen politiikka
Mikki Kunttu

Mikki Mika Petteri Kunttu (s. 22. helmikuuta 1971 Kymi) on suomalainen valo- ja lavastussuunnittelija. Kunttu on toiminut erityisesti tanssin parissa, mutta myös teatterin, kevyen musiikin, oopperan sekä television ja taideteollisuuden aloilla. Kunttu aloitti 18-vuotiaana tekemään Kotkan kaupunginteatterille valaistuksia. Hän valmistui vuonna 1995 Tampereen ammattikorkeakoulun Taiteen ja Viestinnän Oppilaitoksen (nykyinen Tampereen ammattikorkeakoulun Taiteen ja Viestinnän osaamiskeskus) valo- ja ääni- ilmaisun erikoistumislinjalta. Valmistuttuaan hän siirtyi töihin Tampereen konserttitalolle. Hänen tunnetuimpia yhteistyökumppaneitaan ovat useat koti- ja ulkomaiset tanssitaiteilijat ja -ryhmät, heidän joukossaan Tero Saarinen, Jorma Elo, Jorma Uotinen, Carolyn Carlson, Akram Khan, Jirí Kylián ja Sidi Larbi Cherkaoui. Kunttu on tehnyt toistuvaa yhteistyötä myös Suomen Kansallisoopperan ja -baletin, Norjan Kansallisbaletin, Tanskan kuninkaallisen baletin sekä Bostonin baletin kanssa. Mikki Kunttu on tanssiryhmä Tero Saarinen Companyn perustajajäsen ja hän on suunnitellut valaistuksen ryhmän kaikkiin teoksiin. Vuonna 2006 Kunttu palkittiin New Yorkissa arvostetulla Bessie-palkinnolla Tero Saarinen Companylle ja Akram Khan Companylle tekemistään valaistuksista. Hänen kädenjälkensä näkyy myös suomalaisessa tv- viihteessä. Hän on toiminut valo-, screen- ja lavastussuunnittelijana useissa suurproduktioissa ja tv-gaaloissa, mukaan lukien Savonlinnan Oopperajuhlat, Tammerfest, Talent Suomi, Idols, Tanssii tähtien kanssa, Dance, Big Brother, Kuorosota, Elämä Lapselle- konsertit, MTV3:n 50-vuotisjuhlagaala sekä Eurovision laulukilpailut Helsingissä 2007, Malmössä 2013 ja Tukholmassa 2016. Lisäksi Kunttu on visualisoinut esimerkiksi Kimmo Pohjosen, Apocalyptican, Paula Koivuniemen, Hanoi Rocksin, Ismo Alangon, Von Hertzen Brothersin sekä Michael Monroen kiertueita ja konsertteja. Kuntun projekteihin kuuluvat myös muun muassa Oslon uuden oopperatalon avajaisten valosuunnittelu (2008),Oslon uusi oopperatalo sai näyttävät avajaiset Lux Helsingin Valon vuodenaika ja Armo (2009-2011) sekä Cirque du Soleil'n Scalada: Stelar (2017).Tero Saarinen Company sivusto ==Palkinnot ja apurahat== * Valtion 5-vuotinen taiteilija- apuraha (2005)Viisivuotisapuraha kahdelletoista * Bessie-palkinto (USA 2006)Kulttuurivuosi 2006 * Koura-palkinto (2007)Koura-palkitut 2007 * Säde- palkinto (2007)Säde-palkinnot * Venla-kunniakirja (2010) == Lähteet == ==Aiheesta muualla== * Kotisivut Luokka:Suomalaiset valosuunnittelijat Luokka:Vuonna 1971 syntyneet Luokka:Elävät henkilöt
Matias Juvonen

Matias Juvonen (s. 2. tammikuuta 1983) on suomalais-itävaltalainen futsal- pelaaja, joka edusti Futsal-liigan Someron Voima (SoVo)http://sofofutsal.net/ eli SoFoa kaudella 2013-14. Hän on pelannut Suomen futsalmaajoukkueessa seitsemän ottelua ja tehnyt niissä yhden maalin. Matias Juvonen edusti kausilla 2009-2013 Kampuksen Dynamoa.kadyfutsal.net Juvonen pelaa myös jalkapalloa, jossa hänen pelipaikkansa on keskikentällä. Hän on edustanut PK-35:ttä, FinnPaa, Jokereita, Atlantista, Bonner SC:tä ja PK Keski-Uusimaata. Saksalaisen pelaajasiirtosivuston mukaan Juvonen päätti jalkapalloilijan uransa 1.1.2014. Juvonen sai jalkapallo-oppinsa Itävallassa ja puhuu sujuvaa saksaa. Vuonna 2013 Juvonen toimi Palloliitossa kilpailuassistenttina. Juvonen pelasi myös Suomen beachfutismaajoukkueen ensimmäisessä epävirallisessa maaottelussa Viroa vastaan vuonna 2009. Kirjoitti kandidaatintutkielmansa "Futsalin rantautuminen Suomeen" kuten myös Pro gradu -tutkielmansa futsalista. == Lähteet == *Matias Juvonen: YLIOPISTOKAMPUKSELTA FUTSALIN HUIPULLE - Tapaustutkimus urheiluseura Kampuksen Dynamosta Pro gradu -tutkielma, Jyväskylän yliopisto *Matias Juvonen transfermarkt.de -sivustolla === Viitteet === == Aiheesta muualla == *Juvosen YouTube-kanava Luokka:Suomalaiset futsalpelaajat Luokka:Suomalaiset beachfutispelaajat Luokka:Vuonna 1983 syntyneet Luokka:Elävät henkilöt
Länsi-Midlands

Länsi-Midlands () on yksi Englannin yhdeksästä alueesta (region). Alueet muodostavat Englannin aluejaon ylimmän tason. Vuoden 2021 väestönlaskennassa Länsi-Midlandsissa oli 6 miljoonaa asukasta ja sen pinta-ala oli 13 000 neliökilometriä. Lähes 3 miljoonaa alueen asukkaista elää Birminghamin ja Wolverhamptonin muodostamalla suurkaupunkialueella, jossa on paljon teollisuutta. Nykyään aluejakoa käytetään lähinnä tilastointiin, mutta se luotiin alun perin vuonna 1994 osana John Majorin konservatiivihallituksen aluehallintouudistusta. Uudistuksen myötä eri puolille Englantia perustettiin hallintovirastoja (government office), joiden toiminta ulottui useiden kreivikuntien ja yhtenäishallintopiirien alueelle. Länsi-Midlandsin hallintoviraston toimipaikka oli Birminghamissa. Alueelliset virastot lopettivat toimintansa maaliskuussa 2011 David Cameronin hallituksen päätöksellä. == Osa-alueet == Länsi-Midlands jakautuu kuuteen muodolliseen kreivikuntaan, joita ovat Staffordshire, Shropshire, Warwickshire, Worcestershire, Länsi-Midlandsin metropolikreivikunta ja Herefordshire. Muodolliset kreivikunnat jakautuvat edelleen seuraaviin osa-alueisiin: Länsi- Midlandsin aluejako kk. = kreivikunta; mkk. = metropolikreivikunta; ykk. = yhtenäiskreivikunta; mkp. = metropolikaupunkipiiri; yhp. = yhtenäishallintopiiri Muodollinen Hallinnollinen Tyyppi Väkiluku (2021) Pinta-ala (km²) Staffordshire Staffordshire kk. Staffordshire Stoke-on-Trent yhp. Shropshire Shropshire ykk. Shropshire Telford ja Wrekin yhp. Warwickshire Warwickshire kk. Worcestershire Worcestershire ” Länsi-Midlands (mkk.) Wolverhampton mkp. Länsi-Midlands (mkk.) Dudley ” Länsi-Midlands (mkk.) Walsall ” Länsi-Midlands (mkk.) Sandwell ” Länsi-Midlands (mkk.) Birmingham ” Länsi-Midlands (mkk.) Solihull ” Länsi-Midlands (mkk.) Coventry ” Herefordshire Herefordshire kk. == Väestö == Vuonna 2021 Länsi-Midlandsissa oli noin 6 miljoonaa asukasta ja suurimpia asutuskeskuksia olivat: Asutuskeskus Muodollinen kreivikunta Väkiluku (2021) Birmingham Länsi- Midlands Coventry Länsi-Midlands Stoke-on-Trent Staffordshire Wolverhampton Länsi-Midlands Telford Shropshire Solihull Länsi-Midlands Worcester Worcestershire West Bromwich Länsi-Midlands Sutton Coldfield Länsi-Midlands Nuneaton Warwickshire Redditch Worcestershire Rugby Warwickshire == Lähteet == == Aiheesta muualla == *
Polirytmi

Polirytmi, viralliselta nimeltään Teekkarien jazzyhdistys Polirytmi ry on vuonna 1991 perustettu Teknillisen korkeakoulun ylioppilaskunnan (TKY) piirissä toimiva jazzyhdistys. ==Yhdistyksen historia== Polirytmin toiminta voidaan katsoa alkaneeksi TKY:n Gordon-speksin orkesterissa ja Retuperän WBK:ssa vaikuttaneiden soittajien keräännyttyä yhteen soittamaan jazzia. Silloisissa ylioppilaskunnan piirissä vaikuttaneissa orkestereissa ei rytmimusiikkia juurikaan päässyt soittamaan ja speksin toiminta luonnollisesti keskittyi teatteriproduktion tuottamiseen. Polirytmi aloitti toimintansa TKY:n piirissä toimivana alayhdistyksenä. Vuonna 2001 ylioppilaskunta tarkisti kantansa alayhdistysten oikeudelliseen asemaan, jolloin Polirytmi monen muun taiteellisen alayhdistyksen tavoin muutti yhdistysmuotonsa rekisteröidyksi yhdistykseksi. Tarkkaa perustamispäivää tuntee tuskin kukaan yhdistyksen nykyjäsenistä, mutta suurempia vuosijuhlia on vietetty viiden vuoden välein: vuosina 1996, 2001, 2006 ja 2011. Vuoden 2001 juhla oli samalla myös levynjulkistamiskeikka. Yhdistyksen logon on suunnitellut arkkitehti Petri Piirta. ==Yhdistyksen toiminta== Yhdistyksen toiminta koostuu pääasiallisesti musisoinnista, jota harjoitetaan useamman kokoonpanon voimin. Näistä aktiivikokoonpano esiintyy Polirytmi-nimellä. Yhdistyksen esiintyvä kokoonpano vaihtelee kerta kerralta ja aktiivisten jäsenien määrä (huhtikuussa 2011) on noin neljäkymmentä. Erilaisissa juhlatilaisuuksissa kuullaan useimmiten jazzin lisäksi soul-musiikkia. Suomessa esiintymisen lisäksi Polirytmi on tehnyt lyhyitä kiertueita Ruotsiin, Irlantiin ja Itävaltaan sekä julkaissut studiolevyn Out of Blues vuonna 2001 (POLIRYTMI-001). Polirytmin musiikkia on myös TKK:n tuottamilla tallenteilla Polifoniaa (ISRC FI-TEK-98, 1998) ja Tupsahdus (ISRC FI-TEK-02, 2002). == Lähteet == ==Aiheesta muualla== *Polirytmin kotisivut *Polirytmin "setäkokoonpano" U-Benzin musiikkia Luokka:Elävän musiikin yhdistykset Luokka:Suomalaiset jazzyhtyeet Luokka:Teekkarikulttuuri
Dahlakin saaristo

Dahlakin saaristo on Punaisessameressä, Eritrean itärannikolla sijaitseva saariryhmä. Se koostuu yhteensä 209 saaresta. Syrjäinen, karu ja pääosin kuiva saaristo kohoaa enimmillään 15 metrin korkeuteen merenpinnasta. == Maantiede == Dahlakin saaristo muodostaa Eritrean Pohjoisen Punaisenmeren alueeseen lukeutuvan aluehallinnon toisen tason hallintoalueen, Dahlakin alialueen. Vain kolme tai neljä saariston saarista on asutettuja. Dahlak Kebir on saarista sekä pinta-alaltaan (noin 650 km2) että asukasluvultaan (noin 2 300, arvio 2006) suurin. Muita saaria ovat Dhuladhiya, Dissei, Dohul, Erwa, Harat, Harmil, Isra-Tu, Nahaleg, Nora (Norah) ja Shumma. == Historia == Dahlakin nykyisen nimen alkuperää ei tunneta. Paikka esiintyy Periplusissa nimellä Élaía (Έλαία) ja Plinius kutsuu sitä nimellä Aliaeu. Arabit valloittivat alueen 600-luvulla. Umaijadien ja abbasidien sanotaan käyttäneen saaria vankilana tai karkotuspaikkana. 800-luvulla saaristoa hallitsivat jemeniläisen Zabidin kaupungin hallitsijat ja 1100-luvun paikkeilla saaristosta tuli oma itsenäinen emiirikuntansa. Dahlakin emiirit olivat ajoittain alisteisia Jemenin tai Egyptin hallitsijoille. Heidät tunnettiin vauraudestaan ja heidän ajaltaan on jäänyt jälkeen useita kuufilaisella kirjoituksella tehtyjä tekstejä. Portugalilaiset saapuivat Dahlakille vuonna 1513. Paikallinen emiiri Ahmad bin Ismail teki ensin vastarintaa, jonka johdosta portugalilaiset hävittivät saaria pahoin. Lopulta emiiristä tuli portugalilaisten vasallihallitsija. Saaristoa hävitettiin jälleen Ahmed Gureyn johtamien sotien aikana ja 1500-luvun lopulla saariston valtasi Osmanien valtakunta. Osmanien valta alueella jäi kuitenkin usein vain nimelliseksi. Usein saaria hallittiin Massawasta. Italian muodostaessa Eritrean siirtomaan vuonna 1885 Dahlakista tuli yksi Eritrean hallinnollisista alueista. Italian siirtomaakaudella alueelta etsittiin öljyä, jota ei kuitenkaan löydetty. Britit miehittivät saaret vuonna 1941, ja ne luovutettiin Etiopialle vuonna 1952. == Väestö == Saarilla on muutama tuhat asukasta. Dahlakilaiset ovat pääasiassa tigrenkielisiä muslimeja. Heihin on sekoittunut etiopialaisia, arabeja, somaleja ja sudanilaisia. Saaret ovat karuja, mutta paikalliset kasvattavat kameleja ja vuohia. Muita elinkeinoja ovat kalastus ja helmestys. == Lähteet == Luokka:Eritrean saaret Luokka:Saaristot Luokka:Punainenmeri
Gdynia

Gdynia () on satamakaupunki Puolassa. Se on piirikuntatason kaupunki eli oma piirikuntansa. Gdynia kuuluu samaan taajama-alueeseen kuin Sopotin kylpyläkaupunki, suurempi Gdańsk sekä joukko Gdańskin lähiöitä. Yhteensä tällä joskus Trójmiastoksi (kolmoiskaupunki) kutsutulla alueella on yli miljoona asukasta. pienoiskuva|vasen|250px|Red Bull Air Race Gdyniassa 2014. == Historiaa == Gdynia-niminen kalastajakylä mainitaan asiakirjoissa vuodelta 1253. Merikelpoinen satama sinne rakennettiin 1920-luvun alkupuolella, kun uudelleen itsenäistynyt Puola tarvitsi uuden merisataman Veikselin suulle Danzigin/Gdańskin jäätyä valtion rajojen ulkopuolelle vapaakaupungiksi. Kaupunkioikeudet Gdynia sai 1926. Saksalaiset valloittivat kaupungin ja sataman 1939 ja nimesivät sen Gotenhafeniksi, goottien satamaksi. Kaupunkiin perustettiin myös Gotenhafenin keskitysleiri. Vuonna 1945 tuhotun sataman jälleenrakennustyöt valmistuivat 1949.Important events in the history of Gdynia (arkistoitu versio Wayback Machinessa) Gdynian kaupunki Vuoden 1970 kansannousussa Gdynian telakka- ja satamatyöläiset olivat näkyvässä osassa. == Liikenne ja kulkuyhteydet == Finnlines liikennöi Gdynian satamaan rahtilaivoilla Helsingin Vuosaaresta, mutta nykyisin matkustajaliikennettä ei ole.Helsinki-Gdynia. Finnlines. Gdańskiin on suorat lennot Turusta (Wizzair)Wizzair. ja Helsingistä (Finnair). == Lähteet == *
Pelastuskoira

Pelastuskoiralla tarkoitetaan viranomaisten avuksi kadonneiden ihmisten etsintään koulutettua koiraa. Pelastuskoirat voivat olla joko viranomaiskäytössä olevia työkoiria tai siviilien oman työnsä ohella kouluttamia lemmikkikoiria, jotka kutsutaan tarvittaessa avustamaan etsinnässä. Käytännön etsintätehtävät voivat sisältää mm. metsään eksyneen etsintää, kadonneen jäljestämistä ja poikkeusoloissa ihmisten etsintää sortuneista rakennuksista (rauniokoira). Pelastuskoira on erinomainen apu etsinnöissä tarkan hajuaistinsa, kestävyytensä ja ketteryytensä ansiosta. Koira kykenee seuraamaan useita tunteja vanhoja jalanjälkiä, jotka eivät ole silmin nähtävissä. Raunioilla etsintäkoirat mahtuvat kokonsa ja ketteryytensä ansiosta nopeasti ahtaisiinkin paikkoihin. Ne myös kykenevät havaitsemaan ja ilmaisemaan ihmisen tämän ollessa useita metrejä sortumien alla. Pelastuskoiraliiton alaisissa kokeissa koira yleensä ilmoittaa ihmisen löytymisestä haukkumalla, muulla ääntelyllä tai hakukokeissa erityisen hakurullan avulla. Kaikki selvästi erotettavat ilmaisutavat kuitenkin hyväksytään ja viime kädessä koiranohjaajan vastuulla on tulkita, onko koira löytänyt jotain. Palveluskoiraliiton alaisessa toiminnassa hyväksyttyjä ilmaisutapoja ovat kuitenkin vain hakurulla tai haukkuva ilmaisu. == Koulutus == Virkatehtävissä toimiville pelastuskoirille on luotu yhtenäinen koulutusjärjestelmä. Päästäkseen pelastustehtäviin koiran on läpäistävä pelastuskoirakoe, johon kuuluvat tottelevaisuus- ja ketteryyskoe sekä lajivalinnasta riippuen joko haku-, jäljestys- tai rauniokoe. Näiden lisäksi pelastuskoiran on ohjaajineen suoritettava käyttöönottotarkastus ennen pääsyä viranomaisjohtoisiin etsintöihin. Alueellisesti toimintaa ohjaavat pelastuskoirayhdistykset, joiden kattojärjestönä toimii Suomen PelastuskoiraliittoSuomen Pelastuskoiraliitto tai Suomen PalveluskoiraliittoSuomen Palveluskoiraliitto. Yhdistykset järjestävät harjoituksia ja kokeita. Useimmat yhdistykset kouluttavat sekä jälkeä että hakua, mutta rauniokoulutusta on harvemmilla, sillä harjoituksiin tarvittavia raunioratoja on lähinnä isompien kaupunkien läheisyydessä. Pelastuskoiratoiminta ei ole rajattua vain tietyn rotuisille koirille. Pelastuskoiria onkin ollut perhoskoirasta saksanpaimenkoiraan. Erittäin suuret rodut eivät sovellu kaikkeen pelastuskoiratoimintaan, ja koiran on oltava rakenteeltaan terve ja hyväkuntoinen. Pelastuskoirakokeessa on monia samankaltaisia piirteitä kuin palveluskoirakoe sisältää, mutta siinä keskitytään enemmän käytännön etsintätöissä tarvittaviin taitoihin. ==Lähteet== == Aiheesta muualla == *Suomen Pelastuskoiraliitto *Pelastuskoirista Länsi-Uudenmaan Pelastuskoirayhdistyksen sivuilla *Pelastuskoira-asiaa Oulun Seudun Etsintäkoirien sivut *Pelastuskoira-asiaa Espoon Pelastuskoirien sivuilla *Pelastuskoiratoiminta ja perhoskoirat Luokka:Työkoirat Koira
Total Death

Total Death on norjalaisen black metal -yhtyeen Darkthronen kuudes studioalbumi. Puolet levyn sanoituksista ovat muiden kuin Darkthronen jäsenten käsialaa. Edellisten albumien sanoitukset ovat lähes kaikki olleet rumpali Fenrizin kirjoittamat. Total Deathin sanoittajia ovat mm. Emperorista tuttu Ihsahn, Ulverista tuttu Garm ja Satyriconista tuttu Satyr, joista viimeksi mainittu laulaa levyllä myös taustoja. == Kappalelista == #"Earth's Last Picture" (5:12, Garm) #"Blackwinged" (4:31, Nocturno Culto) #"Gather For Attack On The Pearly Gates" (4:53, Nocturno Culto) #"Black Victory Of Death" (4:00, Ihsahn) #"Majestic Desolate Eye" (3:07, Nocturno Culto) #"Blasphemer" (4:01, Carl-Michael Eide) #"Ravnajuv" (4:20, Nocturno Culto) #"The Serpents Harvest" (5:43, Satyr) == Muusikot == * Fenriz – rummut * Nocturno Culto – kitara, bassokitara, laulu * Satyr – taustalaulu == Aiheesta muualla == * Darkthrone - Virallinen sivusto * Anus.com - Tarkempaa tietoa ja arvioita * * Luokka:Vuoden 1996 albumit Luokka:Darkthronen albumit
Tokion erillisalueet

Tokion erillisalueet ( tai 東京特別区, Tōkyō tokubetsuku) ovat 23 kuntaa, jotka muodostavat Tokion metropolin ydinalueen. Ne sijaitsevat Tokionlahden rannikolla metropolin itäosassa Taman alueen itäpuolella. Erillisalueilla on yhteensä 9 338 582 asukasta (vuonna 2017) ja niiden yhteenlaskettu pinta-ala on 626,79 neliökilometriä. Toisen maailmansodan aikana vuonna 1943 Tokion prefektuuri ja siihen kuulunut Tokion kaupunki lakkautettiin ja niistä muodostettiin Tokion metropoli, joka asetettiin Japanin sisäministeriön suoraan hallintaan. Sodan päätyttyä laadittiin uusi paikallishallintolaki. Tokion kaupunkia ei kuitenkaan perustettu uudelleen, vaan vuonna 1947 sen 35 entisestä suuralueesta muodostettiin 23 uutta erillisaluetta. Erillisalueet toimivat suoraan metropolihallinnon alaisuudessa monessa suhteessa itsenäisten kaupunkien tavoin: niiden vastuulla on esimerkiksi koulutus- sekä sosiaali- ja terveydenhuoltopalvelujen järjestäminen. Metropolihallinto vastaa kuitenkin joistakin tavallisesti kaupungeille kuuluvista palveluista, kuten vesihuollosta ja pelastustoimesta, jotta koko kaupunkialueen toiminnalle elintärkeät palvelut toimivat saumattomasti ja tehokkaasti. == Luettelo erillisalueista == No. Lippu Nimi Japaniksi Pinta-ala (km²) Asukasluku (2017) Väestötiheys (as./km²) 01 Chiyoda 千代田区 11,66 60 297 5 171 02 Chūō 中央区 10,21 152 174 14 904 03 Minato 港区 20,37 251 015 12 323 04 Shinjuku 新宿区 18,22 339 339 18 625 05 Bunkyō 文京区 11,29 214 683 19 015 06 Taitō 台東区 10,11 194 639 19 252 07 Sumida 墨田区 13,77 266 356 19 343 08 Kōtō 江東区 40,16 508 320 12 657 09 Shinagawa 品川区 22,84 385 122 16 862 10 Meguro 目黒区 14,67 275 278 18 765 11 Ōta 大田区 60,75 720 518 11 860 12 Setagaya 世田谷区 58,05 896 057 15 436 13 Shibuya 渋谷区 15,11 223 412 14 786 14 Nakano 中野区 15,59 326 839 20 965 15 Suginami 杉並区 34,06 562 065 16 502 16 Toshima 豊島区 13,01 284 921 21 900 17 Kita 北区 20,61 346 249 16 800 18 Arakawa 荒川区 10,16 213 203 20 985 19 Itabashi 板橋区 32,22 558 809 17 344 20 Nerima 練馬区 48,08 725 608 15 092 21 Adachi 足立区 53,25 682 950 12 825 22 Katsushika 葛飾区 34,80 457 927 13 159 23 Edogawa 江戸川区 49,90 692 801 13 884 Yhteensä 626,79 9 338 582 14 899 == Lähteet == == Aiheesta muualla == *
Milton Keynes

Milton Keynes [] on noin asukkaan kaupunki ja asukkaan yhtenäishallintopiiri Buckinghamshiren kreivikunnassa eteläisessä Keski-Englannissa. Hallintopiirin eteläosat ovat enimmäkseen kaupunkialuetta mutta sen pohjoisosissa on vielä maaseutua. Kaupunkialueeseen kuuluu noin sata asuinaluetta ja vilkas keskusta- alue. Milton Keynesin kaupungin lisäksi hallintopiirin alueella on Bletchleyn, Wolvertonin ja Newport Pagnellin teollisuuskaupungit. Vuonna 1960 Britannian hallitus päätti perustaa uuden kaupungin Buckinghamshiren pohjoisosaan. Tavoitteena oli luoda kaupunki jossa olisi lopulta 250 000 asukasta ja hyvät yhteydet Lontooseen, Birminghamiin ja suuriin yliopistokaupunkeihin. Milton Keynesin katuverkko on poikkeuksellinen ruutuasemakaava – useimmissa muissa englantilaisissa kaupungeissa on kehäteitä. Useimmissa pääteiden risteyksissä on kiertoliittymä eikä liikennevaloja. Milton Keynes pyrittiin suunnittelemaan luonnonläheiseksi "puutarhakaupungiksi". Sen asukkaat ovat nuorempia ja varakkaampia kuin Britannian kaupungeissa keskimäärin. Kaupungissa on 200 myymälän ostoskeskus, suuri elokuvateatterikompleksi ja sisähiihtokeskus.Town Pages F1-talli Red Bull Racingin päämaja sijaitsee kaupungissa. == Lähteet == == Aiheesta muualla == *
Grudziądz

Grudziądz () on piirikuntatason kaupunki Kujavia-Pommerin voivodikunnassa Pohjois-Puolassa. Vuoden 2019 arvion mukaan siellä asui 94 368 asukasta. Grudziądz on myös Grudziądzin piirikunnan hallinnollinen keskus, vaikkei siihen kuulukaan. Grudziądz sai kaupunkioikeudet 1291. Sen jälkeen se oli vuoroin Preussin, vuoroin Puolan hallinnassa. 1900-luvulla Grudziądz oli maineikas ratsuväen tukikohta. Vuonna 1939 saksalaiset valloittivat sen ja perustivat sinne keskitysleirin. Vuoden 1945 taisteluissa 60 prosenttia kaupungista tuhoutui. == Lähteet == == Aiheesta muualla == Luokka:Kujavia- Pommerin voivodikunnan kaupungit Luokka:Kujavia-Pommerin piirikunnat
Gorzów Wielkopolski

Gorzów Wielkopolski () on kaupunki Lubuszin voivodikunnassa Länsi-Puolassa Wartajoen varrella. Vuoden 2019 arvion mukaan siellä asui 123 609 asukasta. Puolan suurimmat öljyvarannot sijaitsevat Gorzówin lähistöllä. Kaupunki rakennettiin alkujaan rajalinnoitukseksi, ja sen nimi oli Landisberch Nova. Kaupunginmuuri pystytettiin 1321. Muuri tuhoutui 30-vuotisessa sodassa, kun Ruotsin joukot valtasivat kaupungin. Sodan jälkeen kaupungista kehittyi merkittävä kauppapaikka. 1800-luvulla vedetty rautatie nopeutti kaupungin teollistumista. Vuonna 1945 kaupunki vaurioitui pahoin, kun Saksan ja Neuvostoliiton joukot taistelivat sen hallinnasta. Gorzów Wielkopolski oli vuosina 1975–1998 Gorzówin voivodikunnan hallinnollinen keskus. == Lähteet == == Aiheesta muualla == Luokka:Lubuszin voivodikunnan kaupungit Luokka:Lubuszin piirikunnat
Jastrzębie-Zdrój

Jastrzębie-Zdrój () on kaupunki Sleesian voivodikunnassa Puolan eteläosassa. Se sijaitsee noin 100 km länteen Krakovasta ja 30 km pohjoiseen Ostravasta lähellä Tšekin rajaa. Kaupungin asukasluku oli 90 794 vuonna 2015. Kaupungin historia alkaa 1400-luvulta. 1800-luvulla se oli suosittu pieni kylpyläkaupunki, jonka luonnollisia mineraalivesiä käytettiin reumatismin, kihdin ja maksasairauksien hoitoon. ==Lähteet== ==Aiheesta muualla== * Kaupungin verkkosivusto Luokka:Sleesian voivodikunnan kaupungit Luokka:Sleesian piirikunnat
Kalisz

Kalisz () on kaupunki Ison-Puolan voivodikunnassa Puolan keskiosassa Prosna- joen varrella. Vuoden 2019 arvion mukaan siellä asui 100 246 asukasta. Kalisz on alueellaan merkittävä kaupan ja teollisuuden keskus. Siellä on Calisian pianotehdas ja muita teollisuuslaitoksia. ==Historia== Kaliszin historia alkaa jo Rooman valtakunnan ajoilta, jolloin kauppasaattueet pysähtyivät siellä matkallaan Itämeren rannalle. Vuosien varrella se on kuulunut Puolalle, Preussille ja Venäjän keisarille. Toisen maailmansodan aikana Saksa valtasi Kaliszin, ja kaupungissa surmattiin 30 000 juutalaista. Näiden lisäksi 20 000 katolista surmattiin tai karkotettiin pakkotyöhön, ja kaupungin väkiluku laski 43 000 asukkaaseen, eli noin puoleen sotaa edeltäneestä asukasluvusta. Kalisz oli vuosina 1975–1998 Kaliszin voivodikunnan hallinnollinen keskus. ==Ystävyyskaupungit== Kaliszin ystävyyskaupunkeja ovat: * Hamm, Saksa (1984) * Erfurt, Saksa (1991) * Heerhugowaard, Alankomaat (1992) * Hautmont, Ranska (1958) * Kamieniec Podolski, Ukraina (1993) * Preston, Englanti (1989) * Southampton, Englanti (1989) * Martin, Slovakia (1996) * Tongeren, Belgia * Adria, Italia * La Louviere, Belgia (1998) * Szentendre, Unkari * Minsk (borough of Frunze), Valko-Venäjä * Ostrów Wielkopolski, Puola ==Lähteet== ==Aiheesta muualla== Luokka:Ison-Puolan voivodikunnan kaupungit Luokka:Ison- Puolan piirikunnat
David Steel

David Martin Scott Steel (s. 31. maaliskuuta 1938) on brittiläis- skotlantilainen poliitikko, liberaalidemokraattisen puolueen jäsenenä ylähuoneessa. Hän oli liberaalipuolueen johtaja 1976–1988, jolloin se yhdistyi sosiaalidemokraattien kanssa liberaalidemokraattiseksi puolueeksi ja oli hetken vielä sosiaali- ja liberaalidemokraattisena puolueena tunnetun puolueen väliaikaisena johtajana. Hän oli Skotlannin parlamentin ensimmäinen puhemies 1999–2003. Hänet aateloitiin 1997 hänen jätettyään Britannian parlamentin ja vuonna 2004 hän sai Thistlen ritarikunnan ritarin arvon, Skotlannin korkeimman tunnustuksen. Luokka:Brittiläiset poliitikot Luokka:Brittiläisten puolueiden puheenjohtajat Luokka:Vuonna 1938 syntyneet Luokka:Elävät henkilöt
Finn Lectura

Oy Finn Lectura Ab on suomalainen, vuonna 1986 perustettu kirjankustantamo. (Archive.org) Sen erikoisalaa ovat aikuisopiskelijoille suunnatut kielten oppimateriaalit. Finn Lectura Oy:n omisti aiemmin Yliopistojen opetusalan liitto YLL ry. Yhtiö siirtyi Otavan omistukseen vuoden 2018 alusta. == Lähteet == ==Aiheesta muualla== *Finn Lecturan kotisivut Luokka:Suomalaiset kirjankustantamot
Priestess

Priestess on kanadalainen vuonna 2003 perustettu hard rock -yhtye. Yhtye julkaisi debyyttialbuminsa Hello Master kesäkuussa 2005 ja Yhdysvaltojen uudelleenjulkaisun myötä yhtyeen kappaleet "Talk to Her" ja "Lay Down" onnistuivat saamaan myös jonkin verran radiosoittoa. Tammi-helmikuussa 2007 yhtye oli kiertueella Convergen sekä Mastodonin kanssa ja kesäkuussa se kiersi Eurooppaa yhdessä Megadethin kanssa. ==Jäsenet== * Mikey Heppner - kitara, laulu * Mike Dyball - basso * Vince Nudo - rummut * Dan Watchorn - kitara, laulu ==Diskografia== ===Albumit=== * Hello Master - 2005 * Prior To The Fire - 2009 ===Singlet=== * Lay Down - 2006 * Talk to Her - 2006 * I am the Night, Colour me Black - 2007 * Lady Killer - 2010 ==Aiheesta muualla== * http://www.priestessband.com/ * myspace Luokka:Kanadalaiset rockyhtyeet